बङ्गलादेश महिला परिषद्

बङ्गलादेश महिला परिषद् (बङ्गाली: বাংলাদেশ মহিলা পরিষদ), एक महिला मानव अधिकारवादी सङ्गठन हो। यसको स्थापना ४ अप्रिल १९७० मा भएको थियो। बङ्गलादेशको स्वतन्त्रता युद्ध पछि, बङ्गलादेश महिला परिषद् सन् १९७६ मा स्वतन्त्र बङ्गलादेश समाजिक ऐन अन्तर्गत दर्ता गरिएको थियो।  यसलाई नर्वेको सहयोग प्राप्त छ। 

 इतिहास 
बङ्गलादेश महिला परिषद्को स्थापना ४ अप्रिल १९७० मा सुफिया कामालद्वारा पूर्वी पाकिस्तान महिला परिषद्को रूपमा गरिएको थियो। महिला परिषदको पहिलो अध्यक्ष सुफिया कामाल थिइन् र पहिलो महासचिव मलेका बेगम थिइन्। यो सङ्गठन १९६९ मा भएको पूर्व पाकिस्तानको जनआन्दोलनको समयमा स्थापित गरिएको थियो जसले पाकिस्तानका राष्ट्रपति आयूब खानको राजीनामा गराउन सफल भएको थियो र यसको संस्थापकहरूले १९७१ मा बङ्गलादेशको स्वतन्त्रता युद्धलाई समर्थन जनाएका थिए। बङ्गलादेशको स्वतन्त्रताको पछि, यो सङ्गठनलाई बङ्गलादेश महिला परिषद्को रूपमा नाम परिवर्तन गरिएको थियो।

बङ्गलादेश महिला परिषदले सन् १९७२ मा बङ्गलादेश सरकारलाई वारिसको कानुनी सुधार गर्ने र महिलाका लागि आरक्षित सिटहरूको सङ्ख्या बढाउन माग गरेको थियो। यसले प्रत्यक्ष निर्वाचनको लागि पनि सरकारलाई अनुरोध गरेको थियो। यो सन् १९७६ मा आधिकारिक रूपमा दर्ता भएको थियो र संयुक्त राष्ट्र सङ्घीय आर्थिक तथा सामाजिक परिषद्को सदस्य बनेको थियो। सन् १९७६ देखि १९७७ को बीचमा, बङ्गलादेश महिला परिषदले बङ्गलादेशमा दाइजोको अभ्यासविरुद्ध हस्ताक्षर सङ्कलन अभियान चलाएको थियो।

१९८५ मा, बङ्गलादेश महिला परिषद्ले रोकेया सदन नामक महिला आश्रयको स्थापना गरेको थियो। बङ्गलादेश महिला परिषद्ले रोकेया सदनका बासिन्दाहरूले बनाएको सृष्टि स्थापना गरेको थियो। यसले पारिवारिक अदालत अध्यादेश, १९८५ र महिला तथा बालबालिका दमन निवारण ऐन, २००० को लागि अभियान चलाएको थियो। यसका १ लाख ३४ हजार दर्ता भएका सदस्यहरू छन्। यसले ]]महिला विरुद्ध हुने सबै प्रकारका भेदभाव उन्मूलन गर्ने महासन्धि १९७९|महिला विरुद्ध हुने भेदभाव उन्मूलन समिति]]सँग काम गरेको छ। यसले कायरो घोषणापत्रको लक्ष्यहरू पूरा गर्न काम गर्ने प्रतिज्ञा गरेको छ।

बङ्गलादेश महिला परिषद्को पूर्व अध्यक्ष आयशा खानमको जनवरी २०२१ मा मृत्यु भएको थियो। फेब्रुअरी २०२१ मा, डा. फौजिया मोसलेम बङ्गलादेश महिला परिषद्को अध्यक्ष निर्वाचित भएको थिइन् भने मलेका बानु महासचिव बनेकी थिइन्।

 सन्दर्भ सामग्रीहरू 

श्रेणी:बङ्गलादेशमा आधारित महिला सङ्गठनहरू
श्रेणी:बङ्गलादेशमा महिला अधिकार
श्रेणी:महिला अधिकारवादी सङ्गठनहरू
श्रेणी:अन्तर्राष्ट्रिय महिला लोकतान्त्रिक महासङ्घमा आवद्ध संस्थाहरू
श्रेणी:विकी विमिन एडिटाथन २०२५ मा बनाइएका वा सुधारिएका लेखहरू